Document ID: 32013R0465

IZVEDBENA UREDBA SVETA (EU) št. 465/2013
z dne 16. maja 2013
o spremembi Uredbe (ES) št. 192/2007 o uvedbi dokončne protidampinške dajatve na uvoz določenega polietilen tereftalata s poreklom iz Indije, Indonezije, Malezije, Republike Koreje, Tajske in Tajvana
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1), in zlasti členov 8 in 9 Uredbe,
ob upoštevanju predloga, ki ga je po posvetovanju s svetovalnim odborom predložila Evropska komisija,
ob upoštevanju naslednjega:
A. PREDHODNI POSTOPEK
(1)
Svet je z Uredbo (ES) št. 192/2007 (2) uvedel dokončno protidampinško dajatev na uvoz določenega polietilen tereftalata s poreklom iz Indije, Indonezije, Malezije, Republike Koreje, Tajske in Tajvana na podlagi pregleda zaradi izteka ukrepa in delnega vmesnega pregleda. Ukrepi so bili prvotno uvedeni avgusta 2000 (3). Trenutno so ponovno predmet pregleda zaradi izteka ukrepa (4).
(2)
Komisija je s Sklepom 2000/745/ES (5) sprejela cenovno zavezo, med drugim tudi indonezijske družbe P.T. Polypet Karyapersada („Polypet“). Po ugotovitvah in sklepih pregleda zaradi „novega izvoznika“ (6) je Komisija s Sklepom 2002/232/ES (7) sprejela zavezo indijske družbe Futura Polymers Ltd, ki se je kasneje preimenovala v Futura Polyesters Ltd („Futura“) (8).
B. PREKLIC SPREJETJA ZAVEZ IN SPREMEMBA UREDBE (ES) št. 192/2007
(3)
Komisija je s Sklepom 2013/223/EU (9) preklicala sprejetje zavez v zvezi z družbama Polypet in Futura. Uredbo (ES) št. 192/2007 je zato treba ustrezno spremeniti -
SPREJEL NASLEDNJO UREDBO:
Člen 1
Preglednica iz člena 2(3) Uredbe (ES) št. 192/2007 se nadomesti z naslednjo preglednico:
Država
Družbe
Dodatna oznaka TARIC
„Indija
Reliance Industries Ltd
A181
Indija
Pearl Engineering Polymers Ltd
A182
Indija
Dhunseri Petrochem & Tea Ltd
A585“
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. maja 2013

Labels: 3
18
4
1